### Resume

Vejle Kommune vedtog i december 2020 Spildevandsplan 2020-2028, som prioriterer indsatser vedrørende reduktion af overløb til vandmiljøet af urenset spildevand. Der er behov for et tillæg til spildevandsplanen, som beskriver en yderligere indsats vedrørende begrænsning af overløb af urenset spildevand til [adresse]. Tillægget beskriver et separeringsprojekt (adskillelse af spildevand og regnvand), som vil reducere overløb til [adresse] betydeligt. Sagen fremlægges for udvalget med henblik på at sende tillæg 5 i offentlig høring i 8 uger.

### Sagsfremstilling

Tillæg 5 til kommunens spildevandsplan indeholder et separeringsprojekt for en del af det fælleskloakerede område i [adresse]. Se vedlagte tillæg 5 til spildevandsplanen. Spildevandsplanen er en digital plan og tillæg til spildevandsplanen vil kunne findes under fanen tillæg.

I Vonge er der i dag overløb fra det fælleskloakerede område to steder til [adresse], når det regner meget. [adresse] og kommunen vurderer, at den bedste løsning er, at separere en stor del af det fælleskloakerede byområde i Vonge. Af tekniske årsager er det ikke muligt at separere hele det fælleskloakerede område i [adresse]. Planen er at etablere et tostrenget spildevandssystem således at regnvand fra dette område fremover ledes til [adresse] gennem et bassinanlæg, der kan rense og forsinke vandet. Bassinet placeres lige uden for byen for at få den nødvendige plads. Der er behov for at bruge en del af byens parkområde til opstuvning ved større regnhændelser i kortere perioder. [adresse] vil dog også fremover fremstå som et grønt areal. Der arbejdes på at indpasse nyt bassin i den omkringliggende natur og med eksisterende -og planlagte stiforløb. Den miljømæssige effekt i forhold til overløb til [adresse] er beregnet til en reduktion på 97-99 %.

Det er planen at separeringsprojektet i [adresse] skal gennemføres i perioden 2025-2030. [adresse] etablerer et nyt regn -eller spildevandsstik til de ejendomme, der bliver berørt af separatkloakeringsprojektet. Herefter vil grundejerne blive pålagt at separere regnvand fra spildevand på egen grund og tilslutte regnvandet til den nye stikbrønd. Udgiften for grundejeren svinger i forhold til indretning af afløbssystemet på den enkelte ejendom. Byrådet har tidligere besluttet, at der først skal meddeles påbud til grundejerne 3 år efter tillæg til spildevandsplanen har været i offentlig høring.

Information sker ved annoncering på hjemmesiden. Kommunen udsender desuden orienteringsbreve til berørte grundejere, og det er planen at afholde borgermøde i høringsperioden.

Grundlag for ekspropriation

Ved etablering af spildevandsledninger ejet af [adresse] på privat grund, skal der tinglyses en deklaration blandt andet til at sikre adgangsrettigheder for kloakforsyningen (servitutpålæg). I ovenstående projekt vil det blive nødvendigt at etablere ledninger eller andre anlæg på private matrikler. Det betyder, at der er matrikler, som enten vil blive pålagt servitutter i tilfælde af ejers accept eller blive eksproprieret, såfremt ejer ikke accepterer. Grundejere som enten vil blive pålagt servitutter efter frivillig aftale, eller bliver pålagt servitutter ved ekspropriation kontaktes af [adresse]. Erstatning udbetales efter gældende takster.

Det fremgår af tillæg 5 til spildevandsplanen om der er berørte matrikler, og i givet fald hvilke matrikler, der kan blive berørt. Berørte grundejer orienteres særskilt.

Miljøvurdering

Kommunen har vurderet, at tillæg 5 til kommunens spildevandsplan ikke er omfattet af kravet om miljøvurdering, da miljøscreeningen af tillægget til spildevandsplanen har vist, at der ikke er sandsynlighed for væsentlige miljøpåvirkninger som følge af tillægget til spildevandsplanen. Tillægget omfatter en mindre ændring af den eksisterende spildevandsplan.

Miljøscreening af tillæg til spildevandsplanen sendes i offentlig høring sammen med selve tillægget til spildevandsplanen.

### Økonomi

Tillæg 5 til kommunens spildevandsplan berører kommunen i forhold til håndtering af vejvand m.v. Der er ingen kommunale institutioner i Vonge der bliver berørt af separeringsprojektet.

### Klima og resiliensvurdering

Etablering af nyt regnvandssystem med rør, pumper og bassinanlæg betyder en øget CO2 udledning. Separeringsprojektet betyder at regnvand fjernes fra spildevandssystemet, og dermed skal der ikke pumpes regnvand over stor afstand til renseanlægget, og renseanlægget belastes ikke med regnvand, som dermed betyder en reduceret CO2 udledning.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 21. november 2023, pkt. 257:

at udvalget anbefaler overfor Økonomiudvalg og Byråd at sende tillæg 5 til spildevandsplanen i offentlig høring.

Beslutning fra Teknisk Udvalg, 21. november 2023, pkt. 257:

Anbefalet.

Mikkel Overgaard var fraværende.

Beslutning fra Økonomiudvalget, 5. december 2023, pkt. 250:

Anbefales.
Philip Lund stemmer imod.

### Beslutning

Godkendt.

Philip Lund stemte imod.

Fraværende: Erling Jensen. I stedet mødte Johannes Olesen.